projecte-aina/catalan_government_crawling huggingface dataset:
L'objectiu dels ajuts és contribuir a l'aplicació efectiva i coherent del dret de la UE en els àmbits del dret civil (inclòs dret mercantil i concursal), del dret penal i dels drets fonamentals, tal i com s'inclouen a la Carta de Drets Fonamentals de la UE, ètica judicial i qüestions relacionades amb l'estat de dret, ajudant a atendre les necessitats formatives dels professionals de la justícia en aquests camps.
Les prioritats de la convocatòria del 2020 es concentren en el finançament d'activitats i eines de formació per a proveïdors de formació, tal i com es descriu a continuació, per tal de:
Aquesta convocatòria dona suport a la formació dels membres del poder judicial i personal judicial, és a dir, jutges, cossos judicials, altres professionals legals associats a la judicatura, com ara advocats, notaris o administradors concursals, així com intèrprets i traductors que intervinguin en judicis, funcionaris de presons i pèrits judicials.
Quant als sol·licitants, han de ser organismes públics o organitzacions privades, degudament establerts en un dels països participants en el Programa Justícia, o organitzacions internacionals.
Les organitzacions amb ànim de lucre només poden presentar sol·licituds en col·laboració amb organismes públics o organitzacions privades sense ànim de lucre.
El projecte ha de ser transnacional i l'associació ha d'incloure organitzacions d'almenys dos països elegibles.
La durada del projecte no podrà ser superior a 30 mesos.
En ambdues prioritats, les accions poden incloure possibles futures iniciatives de la UE en relació amb les llacunes de la legislació comunitària quan es requereixin noves necessitats d'acció de la UE.
Es valoraran més favorablement projectes que garanteixin els màxims beneficis i impactes pràctics per als grups objectiu de la convocatòria (sospitosos o acusats d'un delicte i víctimes) que aquells projectes teòrics que consisteixin principalment en recerca i altres activitats analítiques.
Aquells projectes que controlin únicament la transposició de la legislació comunitària a les legislacions nacionals no seran finançats ni seran elegibles, a no ser que ho tractin des d'una anàlisi pràctica.
Quant als sol·licitants, han de ser organismes públics o organitzacions privades, degudament establerts en un dels països participants en el Programa Justícia, o organitzacions internacionals.
Les organitzacions amb ànim de lucre només poden presentar sol·licituds en col·laboració amb organismes públics o organitzacions privades sense ànim de lucre.
Les sol·licituds han de ser presentades per una associació que inclogui almenys dues organitzacions (sol·licitant i sòcia) implicades activament en la implementació de l'acció proposada.
El projecte ha de ser transnacional i l'associació ha d'incloure organitzacions d'almenys dos països elegibles.
El 31 desembre de 2019, les autoritats locals de Wuhan (Xina), van informar d'un grup de casos de pneumònia d'origen desconegut.
El 9 de gener de 2020, el Centre de Control de Malalties de la Xina va informar que l'agent causal era un nou Coronavirus (2019-nCoV).
S'han notificat milers de casos confirmats pel laboratori de 2019-nCoV, i la mortalitat deguda al virus augmenta ràpidament.
Per aquest motiu és fonamental comprendre de seguida el nou virus identificat, especialment en relació amb les possibles mesures clíniques i de salut pública que poden posar-se en pràctica immediatament per millorar la salut dels pacients i / o contenir la propagació del virus.
Horizon 2020 ha obert una convocatòria per a presentar propostes d'interès que facin avançar el coneixement sobre el Coronavirus i el seu impacte en les persones infectades.
Les propostes han de ser oportunes i amb una activació ràpida, per permetre uns bons resultats.
Tenint en compte que es tracta d'un virus identificat recentment, l'abast de la convocatòria segueix sent ampli i pot incloure temes com:
En les propostes que abastin la investigació de teràpies i / o vacunes s'hauria de considerar la possibilitat de col·laborar amb l'Agència Mèdica Europea (AEM) per garantir la idoneïtat de les propostes des del punt de vista reglamentari, és a dir, a través del grup de treball sobre innovació, l'assessorament científic o la consulta en el context de les interaccions de les amenaces per a la salut.
De la mateixa manera, si és procedent, les propostes hauran de considerar la possibilitat de col·laborar estretament amb els principals centres europeus de supercomputació per utilitzar recursos de computació, dades i simulació d'alta qualitat per tal d'accelerar els processos de diagnòstic i investigació i desenvolupament de vacunes.
Concretament, les instal·lacions de supercomputació de Barcelona (BSC) i Bolonya (Cineca) estan obertes a col·laborar amb qualsevol proposta, a banda d'altres centres europeus que hi puguin estar interessats.
Cada any, diverses reunions internacionals reuneixen a científics de primer nivell que treballen en el desenvolupament i l'acceptació d'alternatives 3R per assajos amb animals (Reemplaçament, Reducció o Refinament).
Com que els costos vinculats a la participació d'aquests esdeveniments poden impedir l'assistència d'estudiants amb projectes prometedors, els socis de l'EPAA (Associació Europea per a Enfocaments Alternatius) patrocinen una sèrie de beques per que ho puguin fer.
Els esdeveniments pels quals es poden demanar aquestes beques s'anuncien al lloc web de l'EPAA cada tardor.
La suma global disponible per a cada esdeveniment és de 1.500 euros, que es reparteixen en dos nivells de beques:
Criteris d'elegibilitat dels estudiants:
Copernicus és un programa de la Unió Europea que té com a objectiu el desenvolupament dels serveis d'informació europeus basant-se en l'observació de la Terra per satèl·lit i l'anàlisi de dades in situ (no procedents de l'espai).
Aquest programa pretén garantir que Europa tingui un accés independent al coneixement mediambiental i a tecnologies clau per als serveis de recopilació de geoinformació i observació, especialment per tal d'afavorir el desenvolupament de serveis i productes amb un valor afegit.
Els usuaris poden accedir lliure i gratuïtament als serveis d'informació que proporciona.
Les activitats de dades in situ de Copèrnic es duen a terme utilitzant un model de dos nivells: el primer està compost per les entitats, que s'encarreguen de la tasca operacional quotidiana (gestió i ingestió de dades d'observació), en funció de les necessitats.
El segon, se centra a fer accessibles les dades in situ mitjançant acords apropiats a nivell de programa, facilitar la coordinació, l'intercanvi de dades, l'intercanvi de coneixements i informació, etc. La coordinació transversal de les activitats de dades in situ de Copèrnic, que forma part del segon nivell, s'ha delegat a l'AEMA i inclou les següents tasques principals:
Essencialment, és per dur a terme aquestes 4 tasques que l'AEMA sol·licita suport temàtic i tècnic d'experts, en dues licitacions:
El propòsit d'aquesta licitació és ajudar a la coordinació transversal de l'AEMA (Agència Europea del Medi Ambient) de les activitats de dades in situ del programa Copernicus.
L'AEMA sol·licita els serveis d'un contractista centrat en les dades d'observació en els àmbits de la meteorologia, l'oceanografia, la química atmosfèrica i la qualitat de l'aire i el clima.
Els serveis que s'ha de prestar abasten principalment el suport temàtic i tècnic i la reunió, el registre i l'anàlisi d'informació en relació amb els àmbits temàtics específics.
El contractista treballarà en tot el programa Copernicus i haurà de cobrir i consultar específicament els serveis de Copernicus i les seves entitats de confiança.
En aquesta licitació, AEMA sol·licita serveis en l'àmbit de dades geoespacials que comprenen els temes temàtics pertinents.
Els serveis que s'ha de prestar comprenen principalment el suport temàtic i tècnic i la reunió, el registre i l'anàlisi d'informació en relació amb els àmbits temàtics específics.
El contractista treballarà en tot el programa Copernicus i haurà de cobrir i consultar específicament els següents serveis i entitats:
Les entitats es basen en dades geoespacials recollides per proveïdors de dades externes a Copernicus.
Les dades geoespacials s'utilitzen per validar i complementar la informació proporcionada pels satèl·lits, i són essencials per oferir productes i dades fiables i coherents al llarg del temps.
COST (" European Cooperation in Science and Technology ") és una iniciativa finançada pel programa de recerca de la UE Horizon 2020 que reuneix investigadors, enginyers i acadèmics provinents d'universitats, centres de recerca, empreses, pimes, i d'altres àmbits rellevants per tal de desenvolupar conjuntament les seves pròpies idees en els àmbits de la ciència i la tecnologia per mitjà de la cooperació transeuropea i una perspectiva interdisciplinària.
COST es caracteritza per ser bottom up; això vol dir que els investigadors poden crear una xarxa (a partir dels seus propis interessos i idees de recerca) enviant una proposta a la COST Open Call.
La proposta pot ser sobre qualsevol àmbit científic.
Els sol·licitants estan convidats a presentar propostes d'accions que contribueixin a una millora i desenvolupament de coneixements científics, tecnològics, econòmics, culturals o socials a Europa.
La iniciativa no finança directament la recerca desenvolupada en els àmbits esmentats, sinó que dóna suport a la creació de xarxes a través de diferents eines com ara reunions, missions científiques a curt termini, escoles de formació i activitats de difusió de les accions COST.
També és possible unir-se a accions en curs, que es mantenen en expansió durant el període de finançament, que és de quatre anys.
Les propostes han de reflectir les principals característiques de les accions de COST, és a dir, (i) facilitar l'intercanvi, la creació i l'aplicació de coneixements; (ii) disposar d'una perspectiva europea i multidisciplinària; i (iii) reforçar les bases científiques i tecnològiques dels àmbits de coneixement proposats.
Les propostes també hauran de respondre a la política d'excel·lència, inclusió i ampliació de COST, que té com a objectiu proporcionar oportunitats de col·laboració a tots els investigadors, enginyers i estudiosos dels països membres de la iniciativa, així com fomentar la participació entre joves talents i líders de la pròxima generació, en particular, fomentant oportunitats de treball per a investigadors primerencs i garantir l'equilibri de gènere.
Les accions que el programa COST finançarà s'hauran de presentar en forma d'un consorci que haurà d'integrar almenys 7 membres del COST entre els quals un nombre mínim provingui dels COST " Inclusiveness Target Countries" (ITC).
El programa SESAR (sigles en anglès de Single European Sky ATM Research) és la iniciativa europea per modernitzar els sistemes i procediments de la gestió del trànsit aeri amb la finalitat d'avançar cap a la creació d'un espai aeri comú.
SESAR està finançat amb recursos públics i privats dels seus membres (UE, Eurocontrol i socis de la indústria).
Aquesta és la segona convocatòria de Very Large Scale Demonstration (Demostració a Molt Gran Escala) dins el programa SESAR 2020.
Consisteix en quatre propostes de projecte-demostració que tenen cadascuna un abast d'activitats específic.
Aquesta segona convocatòria de Very Large Scale Demonstration està impulsada, a més, pels resultats de la recerca actual i anterior de SESAR (SESAR Solutions), els projectes H2020 pertinents i altres activitats de recerca (especialment per a l'espai ultra terrestre).
L'objectiu és crear un projecte que reconfiguri l'espai aeri, amb el suport d'un programa d'excel·lència operacional per poder aconseguir guanys ràpids.
Es vol aconseguir un rendiment important de la xarxa mitjançant una col·laboració més estreta entre els actors de l'ATM (Air Traffic Management – Gestió del Trànsit Aeri).
Es necessita crear una organització i una gestió coordinada de les estructures de l'espai aeri que sigui flexible pels seus diferents usos, com per exemple el militar.
Per tal de gestionar l'augment del trànsit aeri i les futures demandes d'aquest, els controladors i els pilots hauran de compartir la mateixa informació sobre els vols i utilitzar eines automatitzades que ajudin a detectar, analitzar i resoldre qualsevol possible conflicte, així com a vigilar el compliment de les trajectòries acordades.
Per aconseguir-ho, es demana un projecte que sincronitzi en temps real la informació de les trajectòria entre totes les parts interessades.
La mobilitat aèria urbana (UAM) es refereix a la prestació de serveis de mobilitat en un entorn urbà utilitzant vehicles aeris.
Aquests vehicles abasten tot, des dels helicòpters tripulats, passant per petits avions teledirigits d'inspecció i lliurament, fins als "taxis voladors", amb o sense pilot.
A mesura que aquest creixent àmbit evoluciona, es necessitaran nous conceptes, reglaments i normes operacionals, amb el suport de les tecnologies existents i noves.
Tot l'entorn s'haurà d'integrar de forma segura amb l'aviació tripulada i el control del trànsit aeri.
Es demana un projecte que contribueixi significativament a la integració segura de l'UAM en l'espai aeri.
Amb el creixement del trànsit aeri, les preocupacions sobre el seu impacte ambiental i sanitari han augmentat molt.
Per aquest motiu, a Europa i arreu del món s'estan fent esforços per abordar la sostenibilitat ambiental del transport aeri amb la intenció d'assolir l'objectiu que té la UE, de ser neutral pel que fa a les emissions de carboni per l'any 2050.
L'objectiu del projecte és demostrar les operacions de l'ATM que disminueixen l'empremta ambiental de l'aviació i contribueixen significativament a la reducció de les emissions de CO2.
El Premi EU Cities for Fair and Ethical Trade, Ciutats de la UE per un Comerç Just i Ètic, és una iniciativa de la Direcció General de Comerç de la Comissió Europea, que fa homenatge a les ciutats de la UE que treballen per un comerç, un consum i una producció més sostenibles, creant així oportunitats per als productors d'altres llocs.
Mitjançant l'intercanvi de coneixements i les oportunitats de creació de xarxes, el premi ajuda a connectar les ciutats, el que els permet aprendre les unes de les altres i col·laborar per aconseguir una major repercussió.
Els consumidors que viuen a les ciutats de la UE poden ser la força motriu d'un canvi d'actitud respecte de el comerç i tenir un efecte positiu en el medi ambient i en els mitjans de vida de les persones.
Per això, el premi té per objecte reconèixer aquelles ciutats que s'esforcen per modificar les pautes de consum i producció per tal de crear una plataforma única perquè les ciutats aprenguin, comparteixin i ampliïn les seves iniciatives de sostenibilitat.
A el mateix temps, contribueix als Objectius de Desenvolupament Sostenible, especialment el SDG12 sobre un consum i una producció més responsables.
El 2018, a la primera edició del Premi, la ciutat belga de Gant va rebre el títol guanyador.
El 2020 es designarà una segona ciutat guanyadora.
El Premi valora sol·licituds de ciutats líders en el comerç sostenible, just i ètic a través de/d':
El premi abasta el comerç sostenible, just i ètic entre les ciutats de la UE i els mercats no comunitaris, i mostra com les ciutats de la UE donen exemple d'un programa de comerç basat en valors mitjançant les seves pròpies polítiques i activitats.
Això pot incloure, entre d'altres, exemples com iniciatives innovadores de sensibilització dels ciutadans, la realització de programes o campanyes educatives, l'aplicació de pràctiques d'adquisició sostenible, el suport a nous models comercials, la prestació de suport tècnic, la creació de marcs de suport, la col·laboració directa amb productors de tercers països i, en general, la integració de la sostenibilitat en l'adopció de decisions de la ciutat.
Poden participar ciutats de més de 20.000 habitants.
Els avantatges de participar són:
Ja està oberta la tercera edició del Premi a la Innovació de la xarxa Europa Cinemas.
Aquest premi, iniciat amb el suport d'Europa Creativa MEDIA, té com a objectiu premiar les actuacions innovadores destacades implementades per un o diversos cinemes membres de la xarxa que tenen el potencial d'inspirar els altres exhibidors.
L' Innovation Prize consisteix en un premi de 10.000 €, que serà atorgat per un representant de la Comissió Europea a la propera Reunió d'Exhibidors d'Europa Cinemas durant el Festival de Cannes.
Un jurat format per cinc professionals del cinema i presidit per una personalitat europea es reunirà a la primavera del 2020 per considerar totes les sol·licituds rebudes i nomenar un guanyador d'acord amb els criteris d'elegibilitat.
La convocatòria, oberta fins el 17 de febrer de 2020, és exclusiva per als membres de la xarxa.
Les condicions per participar-hi són les següents:
El Premi a la Innovació ha estat creat per posar de manifest la diversitat, la vitalitat i la creativitat dels cinemes en xarxa i, sobretot, els projectes i enfocaments que poden inspirar altres persones.
Els projectes poden incloure les millors pràctiques innovadores en les categories següents:
El Premi a la Innovació s'atorga en el marc dels objectius generals d'Europa Cinemas per:
El guanyador del premi es compromet a utilitzar aquest import per continuar basant-se en la política orientada a la innovació del cinema.
L'objectiu del contracte és la preparació de les obres per a la construcció de 3 escoles primàries i secundàries inferiors (del 1r al 9è curs) a Kosovo.
A més, l'encàrrec demana la supervisió completa de les obres de construcció, inclosa la supervisió durant el període de responsabilitat per defectes.
La licitació forma part del Programa d'Acció Anual per a l'any 2017 - Part 1 - Objectiu 2: La UE per a l'educació, i està finançada per IPA 2017.
Així doncs, l'objectiu principal d'aquest projecte és la preparació d'un disseny detallat i la provisió de serveis de supervisió per a la construcció de tres escoles a diferents ciutats de Kosovo:
La capacitat de les escoles serà la següent:
El projecte es divideix en dues fases.
La primera fase consisteix, entre altres coses, en la preparació del disseny detallat i l'expedient de licitació.
Si es completa amb èxit la primera fase i el compliment de les condicions per a l'inici de les obres de construcció, la segona fase consistirà en la supervisió de les obres de construcció.
El film amb suport d'Europa Creativa MEDIA 'Las Niñas', de Pilar Palomero, s'estrenarà mundialment aquest mes de febrer de 2020 al Festival Internacional de Cinema de Berlín, Berlinale 2020.
Hi competirà pel Gran Premi del Jurat a la Secció Generation K Plus, on també va participar i guanyar el Gran Premi del Jurat a Millor Pel·lícula ' Estiu 1993 ', de la catalana Carla Simon.
L'òpera prima de Pilar Palomero explica la història de moltes de les dones d'avui, dibuixada a través de l'educació que van rebre a principis dels 90 a l'Estat espanyol.
'Las Niñas' és una producció d'Inicia Films i Bteam Prods, ambdues productores basades a Catalunya.
Compta amb la participació de Radio Televisió Espanyola, Televisió de Catalunya, Televisió d'Aragó, Movistar Plus i amb el suport de l'ICAA (Institut de la Cinematografia i de les Arts Audiovisuals) i de l'ICEC (Institut Català de les Empreses Culturals).
També compta amb el suport d'Europa Creativa MEDIA al Desenvolupament de continguts (Slate Funding) per part d'Inicia Films, i d'Ibermedia, el Govern d'Aragó i l'Ajuntament de Saragossa.
La pel·lícula compta amb un pressupost d'un milió dos-cent mil euros i produeixen Valérie Delpierre per part d'Inicia Films, després del seu èxit d''Estiu 1993' i Alex Lafuente de Bteam Prods, productor de 'La Novia' i d' Entre Dos Aguas'.
Keychange és una iniciativa internacional que pretén transformar el futur de la música mitjançant la igualtat de gènere a festivals i organitzacions musicals; el projecte té l'objectiu d'accelerar el canvi i crear una indústria musical més inclusiva per a generacions presents i futures.
La convocatòria de la iniciativa Keychange buscava 37 artistes innovadors i emergents escrivint i composant la seva música disposats a fer el salt a l'escenari internacional i 37 professionals buscant els límits de la indústria musical i amb interès en nous models de negoci.
Les tres artistes han estat seleccionades d'entre 650 aspirants que buscaven la oportunitat de veure promocionada la seva carrera en el món de la música.
L'activista musical, periodista i productora Natalia San Juan Bentancurt ha estat seleccionada com a professional innovadora en l'àmbit de la indústria musical, com a fundadora del projecte FEMNØISE, agència de contractació musical centrada en donar visibilitat a les dones, transgèneres i artistes de gènere no binari en l'escenari de la música electrònica.
La cantautora internacional Sol Escobar, també coneguda als escenaris com a Anasol, resideix actualment a Barcelona i va treure el 2018 el disc "La Dama Oscura", produït i compost per ella mateixa.
La publicació d'aquest àlbum l'ha portada a ser convidada a festivals importants com el Womad a les Palmas de Gran Canària, el LAMC de Nova York, el Jardí de Pedralbes a Barcelona o el Mas i Mas, també de Barcelona.
La DJ Alvva, resident a Barcelona, és una jove punxadiscos amb un currículum en creixement pel fet d'haver estat programada al festival Trill i Fuego de la sala Razzmatazz i al SonarVillage, al festival Sónar de Dia.
Les tres emprenedores musicals seran becades i podran participar en una reunió e Estocolm i al festival Reeperbahn, així com participar o actuar en un dels 13 festivals musicals associats a aquesta iniciativa.
Podran formar part d'un programa de seguiment i supervisió a través de SheSaidSo a més de comptar amb un entrenament fet a mida i de la promoció a través de la plataforma Keychange.
Aquest any, el Mobile World Congress de Barcelona acollirà una àrea dedicada a exhibir les futures tendències tecnològiques dels quatre projectes insígnia més ambiciosos de la Comissió Europea (FET Flagships) i que aquesta mateixa finança: la iniciativa insígnia del grafè (Graphene FET Flagship), el Human Brain Project, la iniciativa Quantum i la iniciativa Battery 2030+.
Aquests projectes insígnia són finançats pel programa Horizon 2020, que té com a objectiu garantir l'avanç de la ciència, eliminar les barreres a la innovació i facilitar, tant al sector privat com al públic, el treball conjunt per a la innovació.
És el programa de finançament a la recerca i a la innovació més gran d'Europa i permet el desenvolupament de la Unió per a la Innovació, una iniciativa d'Europa 2020, per a finançar iniciatives i projectes d'investigació i innovació, desenvolupaments tecnològics, projectes de demostració, etc.
Les FET Flagships són iniciatives de recerca a gran escala, visionàries i impulsades per la ciència, que aborden grans reptes científics i tecnològics.
Reuneixen excel·lents equips de recerca en diverses disciplines, compartint un objectiu unificador regit per un ambiciós full de ruta a llarg termini.
La missió de la Ghaphene Flagship és portar el grafè, materials laminars relacionats i sistemes híbrids GRMs (graphene related materials) des d'un estat natural potencial fins al punt que pugin revolucionar múltiples indústries.
Quant al Human Brain Project, es tracta d'un projecte destinat a posar en marxa una infraestructura d'investigació d'avantguarda que permeti als investigadors científics i industrials avançar en els coneixements en els camps de la neurociència, la informàtica i la medicina relaciona amb el cervell.
La iniciativa Quantum aspira a situar Europa a l'avantguarda de la segona revolució quàntica, aportant avanços transformadors a la ciència, la indústria i la societat.
Finalment, la iniciativa Battery 2030+ pretén dotar a Europa d'una indústria tecnològica i científica líder enfocada en el desenvolupament de bateries sostenibles amb rendiment d'alta qualitat i funcionalitats intel·ligents.
Totes aquests projectes punters finançats per la Comissió Europea es podran veure exposats al pavelló de 300 metres quadrats, anomenat "Deep Tech UE" de l'edició d'enguany a Barcelona del Mobile World Congress (24-27 de febrer).